Skovområder i nærheden af Frederikshavn bliver i dag afsøgt af politihunde i et forsøg på at finde Rune Holm, der har været sporløst forsvundet i snart to uger. Hundepatruljer fra Nordjyllands Politi, som alligevel skulle træne, tager onsdag til Frederikshavn og gennemsøger naturområder i et nyt forsøg på at finde den 35-årige. - Han er helt væk, og vi har ingen spor at gå efter, siger vagtchef Per Vagn Nielsen fra Nordjyllands Politi. Håbet om at finde den psykisk syge frederikshavner svinder mere og mere, og indtil videre har politihundene ikke fundet spor.
Der er stadig ingen spor af den 35-årige frederikshavner Rune Holm, der har været væk i to uger.